Nereta Hosting National Summit Aimed at Creating Jobs in America’s Lagging Regions | utah headlines
May 12 07:08 2017 Steeds geen teken van Pta-ma ná 11 dae | Maroela Media
Madelein Murray. Foto: Facebook
Daar is steeds geen teken van Madelein Murray (40) wat vermis geraak het toe sy voorverlede Vrydag in vloedwater in Pretoria verdwyn het nie.
Vrywilligers uit die gemeenskap met die hulp van die plaaslike gemeenskapspolisiëringsforum het Saterdag weereens bymekaargekom om die oewers van die Apiesrivier te fynkam.
Madelein was saam met haar oudste seun, Hanco (20), in sy wit Nissan Skyline toe dit op 11 November omstreeks 03:00 ná swaar reën deur vloedwater op die laagwaterbrug in Flowerstraat, Capital Park, meegesleur is. Henco, wat bestuur het, kon daarin slaag om sowat 1,5 km van die brug uit die vloedwater te kom en hulp by ŉ nabygeleë vulstasie te kry. Die motor se wrak is omstreeks 09:00 gevind, maar daar was geen teken van Madelein nie. ŉ Volskaalse soektog deur die Tshwane-nooddienste, die polisie se duikeenheid, honde-eenheid en soek-en-reddingseenhede, van so ver as Benoni en Bronkhorstspruit, het sedertdien niks opgelewer nie.
Francis Venter (60), Madelein se ma, het Maandag aan Maroela Media gesê sy het Saterdag van omstreeks 09:00 op en af langs die Apiesrivier van die laagwaterbrug tot by die Wonderboom Junction-winkelsentrum, wat sowat 7 km strek, saam met lede van die soekgeselskap gestap.
“Daar was steeds geen teken van haar nie, nie eens haar hempie of handsak nie. Ek is daarna weer dam toe en het tevergeefs daar gewag. Ek sal graag elke dag dam toe wil gaan, maar het al my brandstof al opgery,” het Francis gesê.
Christo Venter (41), Madelein se lewensmaat, het gesê die soekgeselskap was tot omstreeks 12:00 besig.
“Daar was baie mense; dit is moeilik om presies te bepaal hoeveel omdat ons in verskeie groepies was, maar ek het in ŉ stadium sowat 30 mense gesien,” het hy gesê.
Adj. Jan Louw, van die polisie se duikeenheid en koördineerder van die soektog, het Maandag aan Maroela Media gesê die soektog duur voort en daar sal steeds op die oewers van die Bon Accorddam, van 148 hektaar, en langs die Apiesrivier, sowat 13 km vanaf die laagwaterbrug tot waar dit in die dam invloei, met die hulp van snuffelhonde gesoek word.
Johan Pieterse, woordvoerder van die Tshwane-nooddienste, het aan Maroela Media gesê die polisie is nou in volle beheer van die soektog en dat die nooddienste hul bystand aan die polisie sal verleen soos dit benodig word.
“Ons sal aanhou help waar ons kan en alles moontlik doen om haar op te spoor sodat die familie ŉ mate van berusting kan vind,” het Pieterse gesê.
Madelein is die eienaar van Scrap Zone Recyclers, ŉ skrootwerf in Pretoria se middestad. Sy het vier seuns en een dogter. Hulle is 20, 17, 13, sewe en ses jaar oud. Madelein en Christo is al nagenoeg sewe jaar in ŉ verhouding en woon in Capital Park.
Francis beskryf haar dogter as ŉ ware Moeder Teresa en engel uit die hemel wat die klere van haar lyf sou uittrek en aan iemand gee wat dit nodig gehad het. “Haar hele lewe is ŉ getuienis en dit is seker hoekom haar verdwyning die harte van talle mense in die gemeenskap se harte geraak het en hulle aanspoor om na iemand te soek wat hulle nie eens ken nie,” het sy vroeër aan Maroela Media gesê en onderneem om aan te hou soek totdat Madelein opgespoor word.
dit is so hartseer wens hulle kry haar gou
SJOE DIT BAIE ERG. ARME FAMILIE. WEET HULLE VIR N FEIT DAT SY IN DAARDIE VOERTUIG WAS VOOR DIT MEEGESLEEP IS. DAARDIE MOTOR IS REGTIG N WRAK. N MENS KAN AMPER NIE GLO DAT WATER SO KRAGTIG IS NIE. DAAROM WORD DAAR ALTYD GESE ; HANTEER WATER EN VUUR MET RESPEK. STERKTE ALMAL WAT BETROKKE IS MET DIE SOEKTOG.
Dit is baie erg. Het die reddingswerkers al gedink om verder as Bon Accord dam te soek? Die Apiesrivier loop verby die dam na Honingnestkrans en Rooiwal se kant toe ook. My vriendin se man het in die jaar by Honingnestkrans weggeraak en hulle het hom nader aan Rooiwal gekry. Miskien moet hulle verder aan beweeg.
Gooi nou maar n baksteen na my toe. Is almal 100% seker hierdie vrou was in die voertuig toe dit meegesleur is. Dis net haar seun wat dit beaam het? Nie eers haar moeder weet wat hulle daardie tyd van die oggend op die pad gesoek het nie
Kry iemand met ‘n helikopter en vlieg al langs die Apies af Rooiwal se kant toe. Soos Antoinette gesê het, dalk is sy verder af daai kant toe.